open-index/open-wikipedia-markdown huggingface dataset:
Karmelitani

Il-**Karmelitani** jafu l-bidu tagħhom lil grupp t'eremiti li lejn l-aħħar tas-seklu 12 u l-bidu tas-seklu 13 bdew jgħixu ħdejn l-għajn t'Elija fil-Wadi ain es Siah fuq il-Karmel. Huma bdew jgħixu ħajja li biha fittxew li jaqdu lil Ġesù Kristu f’ħajja ta’ talb bla waqfien. Biż-żmien, huma bdew jingħataw ukoll għall-qadi ta’ l-oħrajn fl-appostolat. Fiċ-ċentru, f'nofs iċ-ċelel tagħhom, huma bnew kappella li ddedikawha lil Omm il-Mulej. Il-Patrijarka ta' Ġerusalemm, Sant'Albert ta' Ġerusalemm, bejn l-1206 u l-1214 kiteb *Għamla ta' Ħajja* lill-Karmelitani, li aktar tard, ġiet approvata mill-Knisja bħala Regola t'ordni reliġjuż. Il-Karmelitani aktar tard ħallew l-għolja tal-Karmel u emigraw lejn l-Ewropa.

Il-Karmelitani jfittxu lil Alla fit-talb, fil-ħajja komunitarja u fis-servizz li jagħtu lill-oħrajn. Dan jagħmluh waqt li jħarsu lejn il-Verġni Marija u l-Profeta Elija bħala għejjun ta’ ispirazzjoni.

F'Malta, il-Karmelitani ġew fis-sena 1418, u bdew jgħixu fix-Xagħra ta' San Leonardu, fil-post imsejjaħ *il-Lunzjata*, limiti tar-Rabat. Illum il-ġurnata, il-Karmelitani jinsabu wkoll fl-Imdina, fil-Belt Valletta, fil-Balluta, f'Santa Venera, fil-Fgura u fil-Fleur-de-Lys. Huma jmexxu wkoll l-iskola sekondarja *Saint Elias College* li tinsab f'Santa Venera. Il-Karmelitani Maltin għandhom ukoll il-missjoni tagħhom fil-Bolivja fl-Amerka Latina. Huma jinsabu preżenti f'żewġ kunventi u f'Parroċċi, dawk ta' La Paz u Tarija.

L-isem uffiċċjali tal-Ordni Karmelitan huwa *l-Ordni tal-Aħwa tal-Imqaddsa Verġni Marija tal-Għolja tal-Karmel*.

Il-website uffiċċjali tal-Ordni Karmelitan
Il-website tal-Provinċja Karmelitana Maltija
Ingħaqad magħna fuq Facebook
Sewgwina fuq YouTube
Malcolm Macdonald

**Malcolm Ian Macdonald** (twieled fis-7 ta' Jannar 1950) huwa eks-plejer tal-futbol Ingliż, imlaqqam bħala "Supermac", li jibqa' famuż għall-perjodu li qatta' mat-tim ta' Newcastle United u l-Arsenal.

## Karriera

Imwieled f'Fulham, Londra, Macdonald beda bħala difensur fuq il-faxex qabel ma ħa l-irwol ta' attakkant. Hu lagħab għal staġun mat-tim ta' Fulham qabel ma ttrasferixxa mat-tim ta' Luton Town. Ma' Luton hu skorja 49 darba fi 88 partita, forma li laqtet għajn il-kowċ ta' Newcastle United FCNewcastle United Joe Harvey, li iffirma għalihom għal somma ta' £180,000 fis-sajf tal-1971. Ma' Newcastle mal-ewwel sab ruħu fost il-favoriti tal-partitarji, fejn fid-debutt tiegħu f'St James' Park hu skorja tripletta kontra Liverpool, u kien l-aqwa skorer tal-klabb għal ħames staġuni infila.

Waqt li kien ma' Newcastle, iddebutta mat-tim nazzjonali Ingliż, kontra t-tim nazzjonali ta' Wales. Fis-16 ta' April 1975, f'partita kontra Ċipru hu skorja l-ħames gowls fir-rebħa ta' 5–0, rekord li għadu sal-lum il-ġurnata. F'total ta' erbatax-il partita man-nazzjonali, hu skorja sitt darbiet (il-gowl l-ieħor jasal fir-rebħa ta' 2–0 kontra ċ-ċampjins mondjali tal-Ġermanja tal-Punent. 

Macdonald ħalla lil Newcastle għat-tim ta' Arsenal fl-1976, għal somma rari ta' £333,333.33, u lagħab żewġ staġuni (fejn kien l-aqwa skorer tal-klabb fiż-żewġ staġuni), però sofra minn weġgħa fl-irkoppa f'partita tal-League Cup kontra Roterham fil-bidu tal-istaġun 1978–79, fejn minn dakinhar baqa' ma rkuprax. Wara li qatta' xi xhur fl-Iżvezja ma' Djurgårdens IF hu ħabbar l-irtirar mil-logħba f'Awwissu tal-1979, fl-età prematura ta' 29 sena. Hu qatt ma rebaħ unur maġġuri imma kien fuq in-naħa telliefa fiż-żewġ finali tal-FA Cup.

## Rwol bħala kowċ

Wara l-irtirar mil-logħob, hu rritorna ma' Fulham biex jiggwidahom għal erba' staġuni mill-1980 sal-1984, u aktar tard mat-tim ta' Huddersfield Town bejn l-1987 u l-1988. Iż-żmien li qatta' ma' Fulham kien wieħed ta' suċċess għall-bidu, fejn kiseb il-promozzjoni fl-1982. Fl-istaġun 1982–83, huma dehru bħala favoriti li jiksbu l-promozzjoni għall-Ewwel Diviżjoni għall-maġġoranza tal-istaġun, però forma negattiva lejn l-aħħar tal-istaġun wasslithom biss sar-raba' post. L-istaġun segwenti beda b'riżultati foqra qabel ma fit-tieni nofs rahom jikklassifikaw f'post sigur f'nofs il-klassifika, madankollu hu ġie rimpjazzat minn Ray Harford f'April tal-1984.

Ir-ritorn tiegħu bħala kowċ kien ma' Huddersfield fl-1987, però ż-żmien li qatta' magħom kien wieħed xejn pjaċevoli, fosthom telfa ta' 10–1 kontra Manchester City hekk kif il-klabb spiċċa relegat għat-Tieni Diviżjoni.

Madanakollu, wara li kien iddikjarat bħala fallut wara proġett ta' negozju li mar ħażin, flimkien mad-divorzju mat-tieni mara tiegħu u l-uġiegħ li kien għadu jsofru fuq l-irkoppa, hu sar alkoħoliku. Macdonald stqarr li l-uġigħ fl-irkoppa kienet qed tkabbar id-dipendenza tiegħu fuq l-alkoħol. Hu eventwalment qata' x-xorb fl-1997.

## Referenzi

## Ħoloq esterni
* Sit uffiċjali
Malena Ernman

**Sara Magdalena Ernman** (twieldet fl-4 ta' Novembru 1970) hija kantanta operistika Żvediża. Ernman hi artista versatili fejn barra li tkanta opri u operetti, hi tkanta wkoll chansons, cabaret, jazz, dehret ukoll fi mużikals. Illum il-ġurnata, Malena Erman hi l-aktar kantanta tal-opri imfittxija ġewwa l-Iżvezja. Hija hi membru fl-Akkademja Rjali Żvediża tal-Mużika. Malena rebħet id-dritt li tirrapreżenta lill-Iżvezja fil-Festival tal-Eurovision 2009, bid-diska "La voix" miktuba minn Fredrik Kempe.

## Melodifestivalen 2009 u l-Eurovision

Wara diversi kunċerti u opri, nhar it-28 ta' Novembru, 2008 ġie mħabbar li Malena Ernman kienet se tidħol fil-Melodifestivalen 2009 għall-Festival tal-Eurovision 2009 bil-kanzunetta "La voix" b'lirika ta' Fredrik Kempe. Nhar it-28 ta' Frar, 2009 ikkompetiet fir-raba' semifinali tal-Melodifestivalen f'Malmö u ġiet imħabbra bħala waħda mill-finalisti. Nhar l-14 ta' Marzu, Malena akkwistat id-dritt biex tirrapreżenta lill-Iżvezja fil-fażi finali tal-konkors. L-Iżvezja ħadet sehem fl-ewwel semifinali u kantat fil-ħames post. Fi tmiem din is-semifinali, Ernman kisbet post fil-finali. "La voix" hi l-ewwel kanzunetta Żvediża fil-Eurovision li parti sostanzjali mil-lirika tagħha hu bil-Franċiż.

## Diskografija
*My Love (BIS) 
*Cabaret Songs (BIS)
*Songs in Season (Nytorp Musik)
*Nachtgesänge (Col legno)  
*The High Mass (Deutsche Grammophone)

## DVD
*Die Fledermaus (Glyndebourne Festival Opera)  
*Julie (Boesmans) 
*Hercules (William Christie)

## Ħajja personali
Hija miżżewġa lill-attur Svante Thunberg u flimkien għandhom żewġt itfal bniet: il-kantanta Beata Ernman u l-attivitsta ambjentali Greta Thunberg.

## Referenzi

## Ħoloq esterni

* Sit uffiċjali
Lingwa Leoniża

Il-**lingwa Leoniża** (*Llionés* bil-Leoniż) hi lingwa Romanza li hi mitkelma fl'Leon, Zamora, Bregancja.
Hemm b'kollox madwar 25.000 ruħ li jitkellmu bil-Lingwa Leoniża (Llengua Llionesa). 

Hawn taħt hawn xi eżempji tal-Lingwa Leoniża: 

**Il-[[Ġranet tal-Ġimgħa]]:**

It-Tnejn: llunes

It-Tlieta: martes

L-Erbgħa: miércoles

Il-Ħamis: xueves

Il-Ġimgħa: vienres

Is-Sibt: sábadu

Il-Ħadd: domingu

----

**In-Numri:** 

Wieħed: Unu

Tnejn: Dous / Duas

Tlieta: Tres

Erbgħa: Cuatru

Ħamsa: Cincu

Sitta: Seyes

Sebgħa: Siete

Tmienja: Ochu

Disgħa: Nueve

Għaxra: Diez

## Biblio

* Menéndez Pidal, R.: "El dialecto Leonés". Revista de Archivos, Bibliotecas y Museos, 14. 1906.
* García Gil, Hector (2010). «El asturiano-leonés: aspectos lingüísticos, sociolingüísticos y legislación». Working Papers Collection. Mercator Legislation, Dret i legislació lingüístics. (25). ISSN 2013-102X.
* Academia de la Lengua Asturiana«Normes ortográfiques». 2005. ISBN 978-84-8168-394-3.
* García Arias, Xosé Lluis (2003). Gramática histórica de la lengua asturiana: Fonética, fonología e introducción a la morfosintaxis histórica. Academia de la Llingua Asturiana. ISBN 978-84-8168-341-7.
* González Riaño, Xosé Antón; García Arias, Xosé Lluis (2008). II Estudiu sociollingüísticu de Lleón (Identidá, conciencia d'usu y actitúes llingüístiques de la población lleonesa). Academia de la Llingua Asturiana. ISBN 978-84-8168-448-3.
* Galmés de Fuentes, Álvaro; Catalán, Diego (1960). Trabajos sobre el dominio románico leonés. Editorial Gredos. ISBN 978-84-249-3436-1.
* Linguasphere Register. 1999/2000 Edition. pp. 392. 1999.
* López-Morales, H.: “Elementos leoneses en la lengua del teatro pastoril de los siglos XV y XVI”. Actas del II Congreso Internacional de Hispanistas. Instituto Español de la Universidad de Nimega. Holanda. 1967.
* Staff, E. : "Étude sur l'ancien dialecte léonnais d'après les chartes du XIIIÈ siècle", Uppsala. 1907.
* Gessner, Emil. «Das Altleonesische: Ein Beitrag zur Kenntnis des Altspanischen».
* Hanssen, Friedrich Ludwig Christian (1896). Estudios sobre la conjugación Leonesa. Impr. Cervantes.
* Hanssen, Friedrich Ludwig Christian (1910). «Los infinitivos leoneses del Poema de Alexandre». Bulletin Hispanique (12).
* Krüger, Fritz. El dialecto de San Ciprián de Sanabria. Anejo IV de la RFE. Madrid.
* Morala Rodríguez, Jose Ramón; González-Quevedo, Roberto; Herreras, José Carlos; Borrego, Julio; Egido, María Cristina (2009). El Leonés en el Siglo XXI (Un Romance Milenario ante el Reto de su Normalización). Instituto De La Lengua Castellano Y Leones. ISBN 978-84-936383-8-2.

## Note


## Ħoloq

* Héctor García Gil. Asturian-leonese: Linguistic, Sociolinguistic and Legal Aspects
* Asturian Language Academy
* González i Planas, Francesc. Institutum Studiorum Romanicorum «Romania Minor». The Asturleonese Dialects.
* La Caleya Cultural Association.
* Furmientu Cultural Association.
* Faceira Cultural Association.
* El Teixu Cultural Association.
Martín Cáceres

**José Martín Cáceres** (twieled fis-7 ta' April 1987) huwa plejer tal-futbol Urugwajan li jilgħab bħala difensur ma' Cagliari.

## Karriera

Cáceres beda l-karriera ġewwa l-Urugwaj ma' Defensor Sporting, u f'età żagħżugħa sar plejer regulari mal-ewwel tim. F'total ta' 26 apparenza hu sab ix-xibka 4 darbiet. Fi Frar tal-2007, Cáceres iffirma kuntratt ta' ħames snin mat-tim ta' Villarreal CF ta' Spanja mit-tim ta' Defensor għal ċifra ta' miljun ewro.

Fl-istaġun 2007–08 ġie msellef lit-tim ta' Recreativo, fejn lagħab rwol importanti mat-tim Andalusjan. Fid-9 ta' Jannar, 2008, Cáceres skorja gowl vitali kontra Villareal, l-istess tim li kellu d-drittijiet tiegħu, fit-Tazza Spanjola, liema partita Recreativo ħarġu rebbieħa bl-iskor ta' 1–0.

Cáceres ingħaqad ma' Barcelona fis-sajf tal-2008, għas-somma ta' €16.5 miljun. Klawżola ta' €50 miljun ġiet inkluża fil-qbil li sar, b'kuntratt li jibqa' sejjer sal-istaġun 2012. Matul l-ewwel staġun tiegħu mal-klabb Katalan, Cáceres sab ftit opportunitajiet mal-ewwel tim. Madanakollu, f'dan l-ewwel staġun tiegħu hu rnexxielu jirbaħ tliet trofej: it-Tazza tar-Re, il-UEFA Champions League u l-La Liga, biex kompla t-*[[It-Tripletta|Tripletta]]* għal Barcelona.

Nhar it-30 ta' Lulju, 2009, kien ġie rappurtat li Cáceres kien kompla t-testijiet mediċi bil-ħsieb li jingħaqad ma' Juventus. Nhar is-6 ta' Awwissu, Barcelona ikkonfermaw li huma kienu selfuh għal staġun sħiħ bl-għażla li l-klabb Taljan jixtrieh għal €11-miljun fi tmiem l-istaġun. Fit-12 ta' Settembru 2009, Cáceres skorja l-ewwel gowl tiegħu mal-Juventus fid-debutt tiegħu fis-Serie A kontra SS Lazio.

Fis-27 ta' Awwissu, 2009, Caceres issieħeb għal staġun ma' Sevilla, bl-għażla li jixtruh fl-aħħar tal-istaġun għal somma ta' €5 miljun.

## Statistika

:*Korretti sas-16 ta' Frar 2013.*

1Inklużi l-Liguilla Pre-Libertadores, Copa del Rey u l-Coppa Italia.
2Inklużi l-Copa Libertadores, UEFA Cup, UEFA Europa League u l-UEFA Champions League.
3Inkluża s-Supercoppa Italiana.

## Referenzi

## Ħoloq esterni

*
Amanda Michalka

**Amanda Joy Michalka** (twieldet fl-10 ta' April 1991) hija attriċi, mużiċista u kantanta Amerikana. Qabel ma bdiet l-karriera ta' attriċi hi kienet timmudella, u illum tifforma parti mid-dwett mużikali Aly & AJ, flimkien ma' oħtha Alyson Michalka.

## Karriera

AJ ħadmet parti f'numru ta' produzzjonijiet mużikali fl-iskola tagħha f'Milwaukee. Hi kienet mudella għall-katalgi. F'Marzu tal-2006, hi ddebuttat fis-serje ta' Disney Channel *Cow Belles*, fil-parti ta' Courtney Callum, flimkien ma' oħtha Aly. Hi kienet ukoll dehret fuq xi serati bħal *[[Oliver Beene]]*, *[[Six Feet Under]]*, *[[The Guardian (serje televiżiva)|The Guardian]]*, u *[[General Hospital]]*. Hi wkoll dehret flimkien m'oħtha fil-film prodott mill-MTV, *[[Super Sweet 16: The Movie]]*.

Fil-film *[[The Lovely Bones]]* ta' Peter Jackson, li se joħroġ fis-swali taċ-ċinema nhar il-11 ta' Diċembru 2009, hi se jkollha parti fih, waqt li oħtha għandha rwol prinċipali fil-film *[[Bandslam]]*, li se joħroġ fil-31 ta' Lulju, 2009. Barra minn hekk, hi u oħtha jiffurmaw d-dwett Aly & AJ, li qed jipprepara għall-album il-ġdid li se joħroġ fis-sajf tal-2009.

## Filmografija

## Referenzi

## Ħoloq esterni

* 
* Sit uffiċjali
* Profil fuq MySpace
* Stazzjoni uffiċjali fuq YouTube
Benetice (Světlá nad Sázavou)

**Benetice** huwa raħal żgħir qrib il-belt ta' Světlá nad Sázavou fir-Reġjun Vysocina, Repubblika Ċeka.

Kien hemm fabbrika tal-ħġieġ f'Benetice. Din m'għadhiex teżisti aktar, iżda xi ismijiet lokali ta' postijiet huma parzjalment inisslin mill-fabbrika tal-ħġieġ bħal *Na sušírnách* jew *Sklárenský rybník* (isem ta' għadira). F'Benetice hemm kamp ta' rikreazzjoni. Dan kien użat bħala kamp tal-pijunieri (pijunieri kienu nies organizzati fi grupp wieħed fir-Repubblika Ċeka) u kien użat għaż-għażagħ mill-Ungerija, il-Polonja, u l-Ġermanja.

Siġra tat-tilju tikber fil-park tar-raħal ta' Benetice. Ġie miżrugħa fl-1945.

Il-kastell Lipnice jista jidher minn Benetice.

## Storja tal-isem tar-raħal
* 1375 - Beneczicze
* 1787 - Benetitz

## Gallerija

Stampa:Benetice 1.jpg
Stampa:Benetice 2.jpg
Stampa:Benetice 3.jpg
Stampa:Benetice naves.jpg
Stampa:Benetice prijezd od Svetle nad Sazavou.jpg
Stampa:Benetice prijezd od Ledce nad Sazavou.jpg
Stampa:Benetice tabor.jpg
Stampa:Benetice pohled na druhy breh Sazavy.jpg


## Ħoloq esterni
* www.benetice.eu - Paġni dwar ir-raħal Benetice
Ragħaj

**Ragħaj** huwa persuna li jaħdem ġo għalqa u jieħu ħsieb in-nagħaġ. Dan ix-xoghol beda madwar 6,000 sena ilu fl-Asja Minuti. In-nagħaġ jinżtammu għall-ħalib, laħam u suf. Ix-xogħol tar-ragħaj hu li jżomm il-merħla tiegħu 'l bogħod mil-lpup u annimali selvaġġi oħra. Qabel ir-ragħaj kien jirgħa n-nagħaġ u minnu jagħmel il-ħalib u l-ġobon imma illum din ftit li xejn għadha sseħħ. Is-soltu, ir-ragħajja kienu jkunu l-iżgħar tifel tal-bidwi. Ir-rgħajja kienu jgħixu ġo kabina żgħira sikwit man-nagħaġ tiegħu. Is-soltu jaħdmu ħdejn muntanji jew ħdejn xi xmara minħabba li hemmhekk kien iktar faċli biex jiġu mkabbra affarjiet bħaċ-ċereali.
Trapani

**Trapani** (bl-Isqalli: *Tràpani*) hija belt fuq il-kosta tal-Punent ta' Sqallija fl-Italja. Hija il-belt kapitali tal-Provinċja ta' Trapani. Illum il-ġurnata din il-belt għadha ċentru importanti għas-sajjieda u għall-Gżejjer Egadi.

## Ħoloq esterni

* Informazzjoni fuq il-belt ta' Trapani
* Museum Agostino Pepoli
* Mappa ta' Trapani
Injam

**Injam** huwa materjal organiku furmat bħalha "Xylem" sekondarju fiz-zkuk tal-pjanti. F'Siġra ħajja ġġorr l-ilma u nutrijenti lill-weraq u f'affarijiet oħra ħajjin. L-Injam jaħdem bħalha funżjoni ta' sapport u b'hekk tikkontribwixxi sabiex l-pjanti jikbru f'qisien kbar. Injam jista' ukoll jirreferi għal materjali ta' pjanti oħrajn u affarijiet simili u għal materjal maħdum mill-injam.
Marca (gazzetta)

***MARCA*** hi gazzetta sportiva Spanjola li titratta prinċiparjament suġġetti relatati mal-futbol imma tkopri wkoll l-aħbarijiet kurrenti mid-dinja sportiva. Mill-1984, Marca hi f'idejn il-grupp Recoletos. Aktar minn 2,300,000 persuna jaqraw din il-gazzetta, b'din iċ-ċifra tkun l-ogħla waħda għal gazzetta ta' kuljum fi Spanja. Sal-2007, sena li fiha dan il-ġurnal ġie megħlub mill-gazzetta b'xejn 20 minutos, Marca baqgħet bħala l-aktar gazzetta li tinqara fi Spanja.

## Unuri

L-unuri segwenti jingħataw minn *MARCA* fi tmiem kull staġun:

* Pichichi – Għall-aqwa skorer tal-kampjonat
* Zarra – Għall-aqwa skorer tal-kampjonat ta' nazzjonalità Spanjola
* Zamora – Għall-aqwa gowler
* Miguel Muñoz – Għall-aqwa kowċ
* Guruceta – Għall-aqwa referi
* Di Stefano – Għall-aqwa plejer

## Medja oħra

*Marca.com*, is-sit uffiċjali tal-gazzetta li nħoloq fl-1995, hu s-sit sportiv l-aktar li jżuruh fi Spanja b'iktar minn miljun viżta kuljum u aktar minn sitt miljun u nofs utent fix-xahar. Mill-2007 ġiet introdotta fil-websajt tagħhom il-paġna "Los Marcatoons" li turi karikaturi tal-personaġġi sportivi l-aktar famużi fi Spanja.

*Radio Marca*, inawgurat fl-2001, hu l-ewwel radju nazzjonali li joffri informazzjoni sportiva 24 siegħa kuljum.

## Referenzi

## Ħoloq esterni

*  Sit uffiċjali
*  Radio Marca – sit uffiċjali tar-radju ta' Marca
Marca

**Marca** tista' tirreferi għal:

Fil-**ġeografija**:
* Marca, muniċipalità f'Sălaj, ir-Rumanija
* Marca, Somalja
* Marca Hispanica

F**'oqsma oħra**:
* Diario MARCA, gazzetta sportiva Spanjola
* Pierre de Marca, arċisqof ta' Pariġi u storiku mis-seklu 17
AS (gazzetta)

***AS*** (jew ***Diario AS***) hi gazzetta sportiva Spanjola, li tikkonċerna partikularment fuq il-futbol. Din il-gazzetta tkopri aħbarijiet tat-timijiet prinċipali ta' Madrid, Real Madrid u Atlético Madrid, fejn tikkompeti direttament ma' MARCA, li tbigħ madwar terz aktar ta' kopji.

## Referenzi

## Ħoloq esterni
*
Attakkant

**Attakkant** huwa plejer f'tim tal-futbol li jilgħab l-aktar qrib tal-lasta avversarja, u huwa l-persuna responsabbli li jiġu skurjati l-gowls. Din il-pożizzjoni avvanzata flimkien mar-responsabbilitajiet limitati f'dak li għandu x'jaqsam mad-difiża jfisser li normalment l-attakkanti jiskorjaw aktar gowls mill-plejers l-oħra; ħafna drabi huma jkunu fost l-iktar magħrufa u l-aktar li jiswew fl-iskwadra.

Formazzjonijiet moderni, ħafna drabi jinkludu minn attakkant wieħed sa tlieta; tnejn hu l-aktar numru komuni. Il-kowċis tipikament jiskjeraw attakkant wieħed li jilgħab f'pożizzjoni avvanzata, u attakkant ieħor li jilgħab warajh u jassisti fil-ħolqien tal-gowls kif ukoll biex jiskorja.

## Attakkant ċentrali

L-attakkant ċentrali jkun ħafna drabi plejer twil li jiġi wżat għall-blalen għoljin jew jirċievi passaġġi waqt li jżomm il-ballun biex sħabu jilħqu javvanzaw, biex jgħin lil sħabu jiskorja billi jipprovdi passaġġ, jew biex jiskorja hu stess; din l-aħħar varjazzjoni timponi fuq l-attakkant li jkollu veloċità tajba. Ċerti attakkanti joperaw fuq il-ġwienaħ tal-grawnd u minn hemmhekk jagħmlu progress għal-lasta.

## It-tieni attakkant

## Ara wkoll

* Formazzjoni (futbol)
Tazza tal-Konfederazzjonijiet

It-**Tazza tal-Konfederazzjonijiet** hija kompetizzjoni internazzjonali tal-futbol għat-timijiet nazzjonali, li ssir kull erba' snin mill-FIFA. Dan it-turnew jinvolvi lir-rebbieħa individwali tal-kampjonati tas-sitt konfederazzjonijiet tal-FIFA (CAF, CONMEBOL, UEFA, AFC, OFC, CONCACAF) flimkien mar-rebbieħ tat-Tazza tad-Dinja u l-pajjiż ospitu, biex iġib in-numru ta' parteċipanti għal tmienja.

## Storja

L-ewwel Tazza tal-Konfederazzjonijiet (li kienet għadha ma tissejaħx hekk) saret fl-1992 ġewwa l-Arabja Sawdija, u dan l-istess pajjiż ospita ż-żewġ edizzjonijiet suċċessivi tal-1995 u l-1997. L-ewwel edizzjoni rat lill-Arġentina terfa' l-"King Fahd Cup", f'isem ir-Re u l-Prim Ministru tal-Arabja Sawdija li kien beda dan it-turnew, quddiem tliet avversarji oħra li kienu l-Istati Uniti, il-Kosta tal-Avorju u l-Arabja Sawdija. Fl-1995 in-numru ta' parteċipanti ġie estiż għal sitt f'żewġ gruppi ta' tlieta. Ir-rebbieħa kienet id-Danimarka b'rebħa sorpriża fil-finali kontra l-Arġentina bl-iskor ta' 2–0.

Fl-1997 il-FIFA organizzat direttament dan it-turnew u n-numru ta' parteċipanti kiber għal tmienja. Il-Brażil ta' Romario rebħet din l-edizzjoni b'rebħa ta' 6–0 fuq is-sorpriża tal-kampjonat, l-Awstralja. L-edizzjoni tal-1999 rat it-trijonf tal-ospiti tal-Messiku; suċċess li kellu aktar importanza wara r-rebħa ta' 4–3 fil-finali kontra l-finalisti telliefa tat-Tazza tad-Dinja preċedenti, il-Brażil, li kienu għadhom iżommu t-titlu ta' din il-kompetizzjoni f'idejhom. L-edizzjoni tal-2001 saret fil-Korea t'Isfel u l-Ġappun u serviet ta' prova ġenerali għall-fażi finali tat-Tazza tad-Dinja tas-sena suċċessiva organnizzata mill-istess żewġ pajjiż. Franza ħarġu rebbieħa fuq il-finalisti Ażjatiċi tal-Ġappun bl-iskor ta' 1–0.

Fl-2003 it-turnew sar fi Franza, u kienu huma stess li baqgħu jżommu dan it-titlu; din id-darba l-vittma fil-finali kien il-Kamerun. Din l-edizzjoni tibqa' mfakkra għat-telfa traġika tal-Kameruniż Marc Viven Foe, waqt il-partita tas-semifinali bejn il-Kolombja u l-Kamerun; fis-73 tal-partita, il-midfilder waqa' mal-art wara li tilef sensieh. Minkejja t-tentattivi kollha mit-tobba u l-assistenti mediċi, il-plejer miet siegħa wara.

Sa issa, l-aħħar edizzjoni tal-2005, ġiet ospitat fil-Ġermanja, il-pajjiż li ospita fis-sena ta' wara t-Tazza tad-Dinja. Il-Brażiljani reġgħu ħarġu rebbieħa, din id-darba bl-iskor ta' 4–1 fuq ir-rivali eterni tal-Arġentina. Protagonista ta' din l-edizzjoni kien Adriano, li spiċċa l-aqwa skorer b'ħames gowls.

## Riżultati

### King Fahd Cup

### Tazza tal-Konfederazzjonijiet

### Timijiet nazzjonali ta' suċċess

:: ospiti

## Plejers

### L-aqwa skorers

### Parteċipazzjoni

* **1R**: Eliminat fl-Ewwel Rawnd
* **F**: Finalist
* **R**: Rebbieħ

## Referenzi
Ħin tal-Afrika tal-Lvant

Il-**Ħin tal-Afrika tal-Lvant**, jew bl-Ingliż *East African Time* (l-għalhekk l-abrevjazzjoni **EAT**) hi żona tal-ħin użata fl-Afrika tal-Lvant. Iż-żona hi tliet sigħat 'il quddiem minn dik universali (UTC+3) li hi l-istess bħall-Ħin ta' Moska, u l-istess ukoll bħall-Ħin tas-sajf tal-Ewropa tal-Lvant.

Minħabba li din iż-żona tal-ħin hi wżata fir-reġjun ekwatorjali, m'hemm l-ebda bidla sinjifikanti fil-ħin tax-xemx matul is-sena, b'hekk il-ħin legali mhuwiex osservat.

Il-Ħin tal-Afrika tal-Lvant hu wżat mill-pajjiżi segwenti:
* 
* 
* 
* 
* 
* 
* 
* 
* 
* 
*
Guernica (pittura)

Il-***Guernica*** hija pittura ta' Pablo Picasso li turi l-bumbardament ta' Guernica, fi Spanja, minn tmienja u għoxrin ajruplan Ġermaniż fis-26 ta' April 1937 matul il-Gwerra Ċivili Spanjola. Il-gvern Spanjol Repubblikan ikkummissjona lil Pablo Picasso sabiex joħloq mural kbir għall-wirja Spanjola fl-Exposition Internationale des Arts et Techniques dans la Vie Moderne (1937) tal-Espożizzjoni Internazzjonali Pariġina fil-Fiera Dinjija ta' Pariġi 1937.

Il-*Guernica* turi t-traġedji tal-gwerra u t-tbatija li ġġib fuq l-individwi, b'mod partikulari fuq il-pajżana innoċenti. Dan ix-xogħol laħaq status monumentali u sar tifkira dejjiema tat-traġedji tal-gwerra, simbolu antigwerra u personifikazzjoni tal-paċi. Kif tlestiet il-Guernica, din intweriet madwar id-dinja f'sensiela qasira ta' żjariet u saret famuża u mfaħħra minn bosta. Din is-sensiela ta' żjariet għenet sabiex il-gwerra ċivili Spanjola tiġbed l-attenzjoni tad-dinja.
Las Meninas

***Las Meninas*** (bl-Ispanjol għal *Xbejbiet għas-Servizz tar-Reġina*) hija pittura tal-1656 ta' Diego Velázquez, l-artist li mexxa l-Epoka tad-Deheb Spanjola, li tinsab fil-Museo del Prado f'Madrid. Il-kompożizzjoni kumplessa u enigmatika tax-xogħol tqajjem mistoqsijiet dwar ir-realtà u l-illużjoni u toħloq relazzjoni inċerta bejn l-osservatur u l-figuri murija. Minħabba dawn il-kumplessitajiet, *Las Meninas* kienet waħda mill-iżjed xogħlijiet analizzati fil-pittura Oċċidentali. 

*Las Meninas* turi kamra kbira fil-palazz ta' Madrid tar-Re Filippu IV ta' Spanja, u turi bosta figuri li ħafna minnhom huma membri tar-residenza tas-sovran Spanjol. Skont xi kummentaturi, dawn inqabdu f'mument partikolari daqs li kieku itteħdilhom ritratt. Xi wħud mill-figuri jħarsu lejn l-osservatur filwaqt li oħrajn jinteraġixxu bejniethom.
Influwenza tal-majjali

L-**Influwenza tal-majjali** tirreferi għall-influwenza kkawżata minn dawk il-forom tal-virus tal-influwenza li s-soltu jinfettaw il-ħnieżer u jissejħu **virus tal-influwenza tal-ħnieżer** (*swine influenza virus*). L-influwenza tal-ħnieżer hija komuni fost il-ħnieżer fil-Punent Nofsani tal-Istati Uniti (u kultant fi stati oħra), il-Messiku, il-Kanada, l-Amerka t'Isfel, l-Ewropa (l-aktar fir-Renju Unit, l-Iżvezja u l-Italja), il-Kenja, iċ-Ċina kontinentali, it-Tajwan, il-Ġappun u partijiet oħra mil-Asja tal-Lvant.

It-trażmissjoni tal-virus tal-influwenza tal-ħnieżer mill-ħnieżer għall-bnedmin mhix komuni. Meta dan jiġi trażmess mhux dejjem jikkawża l-influwenza umana u sikwit l-uniku sinjal ta' infezzjoni huwa l-preżenza ta' antikorpi li jistgħu jiġu identifikati biss permezz ta' testijiet fil-laboratorju. Meta t-trażmissjoni tirriżulta f'influwenza fil-bniedem, din tissejjaħ influwenza tal-ħnieżer żoonotika. Nies li jaħdmu mal-ħnieżer, speċjalment dawk esposti b'mod intens għalihom, ikunu qegħdin fir-riskju li jieħdu l-influwenza tal-ħnieżer. Madanakollu, ħamsin trażmissjoni biss ġew irreġistrati ta' din il-kwalità sa min-nofs is-seklu 20, meta l-identifikazzjoni tas-sottotipi tal-influwenza saret possibbli. Il-konsum tal-laħam tal-majjal ma jpoġġix lil dak li jkun f'periklu ta' infezzjoni. Dawn il-forom tal-influwenza tal-ħnieżer jistgħu rarament jittieħdu minn bniedem għal ieħor. Fil-bnedmin, is-sintomi tal-influwenza tal-ħnieżer jixbhu lil dawk tal-influwenza u dawk simili għall-influwenza in ġenerali, jiġifieri bard, deni, uġigħ fil-griżmejn, uġigħ fil-muskoli, uġigħ ta' ras kbir, sogħla, dgħufija u sens ġenerali ta' skumdità.

Jidher li t-tifqigħa ta' din l-influwenza fil-bnedmin fl-2009, magħrufa bħala "l-influwenza tal-majjali", seħħet minħabba forma ġdida li tinxtered malajr tal-virus tal-influwenza A tas-sottotip H1N1 li nħoloq permezz ta' reassortiment minn forma tal-virus tal-influwenza umana, forma tal-virus tal-influwenza tat-tjur u żewġ forom distinti tal-influwenza tal-ħnieżer. L-oriġini ta' din il-forma ġdida għadha mhix magħrufa u l-Organizzazzjoni Dinjija għas-Saħħa tal-Annimali (OIE) tistqarr li din il-forma mhix limitata biss għall-ħnieżer. Tidher tittieħed faċilment minn bniedem għal ieħor, kapaċità li żviluppat minn mutazzjoni li għadha ma ġietx identifikata. Din il-forma H1N1 tal-2009 tikkawża s-sintomi normali tal-influwenza, bħal deni, sogħla u uġigħ ta' ras.
Kastell ta' Rayen

Il-**Kastell ta' Rayen** (ارگ راين bil-Persjan, *arg -e- rāyen*) hu kastell adobu fil-provinċja ta' Kerman, ġewwa l-Iran. Il-belt medjevali mibnija bil-briks tat-tajn hi simili għall-belt ta' Arg-é Bam li kien ġie distrutt wara terremot f'Diċembru tal-2003. Rayen turi l-elementi arkitettorali ta' ċittadella deżerta. Din tidher estremament preservata, meta tikkunsidra li numru mhux ħażin ta' diżastri naturali qerdu strutturi simili fil-viċinanzi, u hi waħda mill-aktar siti interessanti fl-Iran.

Arg-é Rayen kien post abitat sa 150 sena ilu u, minkejja li dan il-bini jmur lura tal-anqas sa 1,000 sena ilu, fil-verità seta' kellu għeruq fl-era pre-Iżlamika tas-Sassanidi. 

Id-dinastija tas-Sassanidi kien l-isem li kien jingħata għar-rejiet tal-Persja, li illum il-ġurnata tifforma parti essenzjali tal-Iran. Matul l-era tat-tieni Imperu Persjan, mis-sena 224 sas-sena 651, l-aħħar re tas-Sassanidi, Jażdegerd III, tilef battalja twila erbatax-il sena biex ikeċċi lill-Kalifat Umajjad, l-ewwel mill-imperi Iżlamiċi. Mis-Sassanidi, lil dan l-imperu kienu jsejħulu Iran jew Eranshahr. Żmien is-Sassanidi hu kkunsidrat bħala wieħed mill-perjodi storiċi l-aktar importanti tal-Iran.

## Referenzi

## Ħoloq esterni

* Sit uffiċjali
Giuseppe Mifsud Bonnici

**Giuseppe Mifsud Bonnici** (Bormla, 17 ta' Lulju 1930 - 22 ta' Frar 2019), hu ġurista Malti. Serva ta' Prim Imħallef ta' Malta bejn l-1990 u l-1995, kif ukoll Imħallef tal-Qorti Ewropea tad-Drittijiet tal-Bniedem bejn l-1992 u l-1998.

## Bijografija
Kien bin il-Professur Carmelo Mifsud Bonnici u Mary imwielda Ross. Beda jistudja l-liġi fl-Università ta' Malta fejn fl-1958, ħa d-dottorat fil-Liġi. Qabel fl-1955, kien iċ-champion ta' Malta taċ-chess. Wara li kwalifika bħala avukat, kompla jistudja Ruma fl-Istitut Gregorio del Vecchio tal-Università Sapienza ta' Ruma. Beda jgħallem il-filosofija tal-liġi fl-Università ta' of Malta fl-1966, u kompla jgħallem għal tletin sena, sakemm irtira fl-1995. Fl-1988 inħatar Professur tal-Filosofija tal-Liġi.

Fl-istess sena Mifsud Bonnici nħatar Imħallef fil-Qrati Superjuri ta' Malta. Sentejn wara fl-1990, sar Prim Imħallef, u President tal-Qrati tal-Appell u President tal-Qorti Kostitizzjonali, u dam f'dawn il-karigi sa meta irtira fl-1995. Mill-1992 sal-1996 serva bħala Imħallef fil-Qorti Ewropej tad-Drittijiet Umani fi Strasbourg. Hu *Honorary Fellow* tal-*Institute for Advanced Legal Studies* ta' Londra, ir-Renju Unit.

Kien ukoll President tal-Casino Maltese u tal-*[[Malta Football Association]]*.

## Xogħlijiet
* *Il-liġi, il-morali, u r-raġuni : konverżazzjonijiet bejn il-Professur Giuseppe Mifsud Bonnici, Prim Imħallef Emeritu u Dr. Mark A. Sammut* Ko-awtur ma' Mark A. Sammut, 2008 , Ius Melitæ, Malta. Dan hu f'forma ta' djalogu bejn l-awturi ( u kultant intervista ma' Mifsud Bonnici). Maqsun f'ħames partijiet li jittrattaw għadd ta' suġġetti, minn tekniċitajiet purament legali għal temi filosofiċi, bijoetika, reliġjon, żwieġ (inkluż iż-wieġ bejn persuni tal-istess sess) u l-ammistrazzjoni tal-ġustizzja. 
* *Constitutional Procedure relative to Fundamental Rights and Freedoms* Mireva Publishers,  2004/2009. 

## Sors
* Mark Montebello, *Il-Ktieb tal-Filosofija f’Malta*, PIN Publications, Malta, 2001. ISBN 99909-41-83-1.
Surrealiżmu

Is-**Surrealiżmu** huwa moviment kulturali li beda fil-bidu tal-għoxrinijiet, u huwa magħruf l-aktar għax-xogħolijiet tal-arti viżwali u l-kitbiet mill-membri tal-grupp.

Ix-xogħolijiet surrealistiċi jinkludu l-element ta' sorpriża, it-tqegħid ħdejn xulxin ta' oġġetti li ma jaqblux u n-*non sequitur*. Minkejja dan, bosta artisti u kittieba Surrealisti jaraw f'xogħolhom qabel xejn, l-espressjoni tal-moviment filosofiku, fejn ix-xogħolijiet huma artefatt. Il-mexxej André Breton kien ċar fl-istqarrija tiegħu li s-Surrealiżmu kien qabel kollox moviment rivoluzzjonarju.

Is-Surrealiżmu żviluppa mill-attivitajiet tad-Dadaistiċi fl-Ewwel Gwerra Dinjija u l-aktar ċentru importanti għall-moviment kienet Pariġi. Mill-għoxrinijiet 'il quddiem, il-moviment inxtered mad-dinja kollha u eventwalment affettwa l-arti viżwali, il-letteratura, il-films u l-mużika ta' ħafna pajjiżi u lsna ,il-prattika u l-ħsieb politiku kif ukoll t-teorija filosofika u soċjali.
Foviżmu

**Les Fauves** (**L-Annimali Slavaġ** bil-Franċiż) kien grupp laxk u għomru qasir ta' artisti moderni fil-bidu tas-seklu 20. Ix-xogħlijiet tagħhom kienu jenfasizzaw il-kwalitajiet tal-pittur u kuluri qawwija fuq il-valuri ta' rappreżentazzjoni jew ta' realiżmu li kien juża l-Impressjoniżmu. Filwaqt li l-Foviżmu bħala stil beda lejn is-snin 1900 u kompla wara l-1910, il-moviment bħala tali dam biss tliet snin (1905-1907) u kellu tliet wirjiet. Il-mexxeja tal-moviment kienu Henri Matisse u André Derain.
Andrea Demirović

**Andrea Demirović** (Андреа Демировић) (Titograd, 16 ta' Ġunju 1985) magħrufa wkoll bħala **Andrea**, hi kantanta Montenegrina u studenta fl-Akkademja tal-Mużika ta' Cetinje.

Id-debutt fil-kamp mużikali wasal fil-festival Sunčane Skale tal-2002. Aktar tard, gawdiet minn suċċess konsiderevoli f'festivals reġjonali, fosthom fil-finali nazzjonali Serbo-Montenegrina u dik Montenegrina biex tintgħażel il-kanzunetta għall-Eurovision. L-ewwel album tagħha, bl-isem ta' "Andrea", ħareġ fl-2006 taħt it-tikketta City Records. L-album li jmiss mistenni li joħroġ fl-2009, u l-ewwel kanzunetta minn dan l-abum hi "The Queen of the Night", riproduzzjoni tal-kanzunetta ta' Mirela fil-Misión Eurovisión tal-2007. Kien hemm għajdut li kienet se tidher fil-film tal-2010 *Подгорица, Волим Те*.

Nhar it-23 ta' Jannar, ġie mħabbar li Andrea se tirrapreżenta lill-Montenegro fil-Festival tal-Eurovision 2009 f'Moska, ġewwa r-Russja. Bil-kanzunetta "Just Get Out of My Life" hi kienet l-ewwel mara li ħadet sehem f'isem il-pajjiż, però ma rnexxilhiex tagħmilha għall-finali wara li ma ntgħażiltx fost l-għaxar finalisti mill-ewwel semifinali tat-12 ta' Mejju.
No. 5, 1948

***No. 5, 1948*** hija pittura ta' Jackson Pollock (1912–1956), pittur Amerikan magħruf għall-kontribuzzjonijiet tiegħu fil-moviment espressjonista astratt. Il-pittura saret fuq folja 8' x 4' ta' fajberbord u minħabba ammont sostanzjali ta' żebgħa kannella u safra mraxxax fuqha, il-pittura tidher qisha bejta. Kienet oriġinarjament proprjetà ta' Samuel Irving Newhouse u esposta fil-Museum of Modern Art qabel ma nbiegħet lil David Geffen u warajh, allegatament, lil David Martinez fl-2006.

## Referenzi
Ritratt ta' Adele Bloch-Bauer I

Ir-***Ritratt ta' Adele Bloch-Bauer I*** hija pittura ta' Gustav Klimt li tlestiet fl-1907. Skont rapporti mill-istampa nbiegħet għal $135 miljun lil Ronald Lauder għan-Neue Galerie tiegħu ġewwa New York f'Ġunju tal-2006, u minħabba f'hekk saret l-aktar pittura għalja li qatt inbiegħet għal dak iż-żmien . Ilha esposta fil-gallerija msemmija minn Lulju 2006.

## Il-Pittura
Klimt dam tliet snin biex ilesti l-pittura. Il-qies tagħha huwa ta' 138 x 138 ċm, hija magħmula minn żejt u deheb fuq kanvas u turi tiżjin elaborat u kumpless fl-istil Jugendstil. Klimt kien membru mill-Vienna Secession, grupp ta' artisti li marru lil hinn mill-mod tradizzjonali ta' pittura. Ix-xogħol tpitter Vjenna u ġie kkummissjonat minn Ferdinand Bloch-Bauer, li twieled Ferdinand Bloch, iben David Bloch (magħruf ukoll bħala Abraham Bloch) u bankier u propjetarju ta' fabbrika taz-zokkor flimkien ma' martu Marie, imwielda Straschnow. Ferdinand iżżewweġ lil Adele Bauer, bint Moritz Bauer (id-direttur tal-Bank ta' Vjenna *Wiener Bankverein*) u martu Jeannette, imwielda Honig. Meta Ferdinand iżżewweġ lil Adele it-tnejn ħadu l-kunjom Bloch-Bauer. Bħala industrijalist għani li sab xortih fl-industrija taz-zokkor, huwa sponsorja l-arti u ffavorixxa u appoġġja lil Gustav Klimt. Adele Bloch-Bauer saret l-unika mudella li tpittret darbtejn minn Klimt hekk kif lesta it-tieni pittura tagħha, jiġifieri l-*[[Adele Bloch-Bauer II]]* fl-1912. Ebda pittura qabilha ma nbiegħet għal daqstant flus.

## Referenzi
Kubiżmu

Il-**Kubiżmu** kien moviment artistiku avangardista tas-seklu 20. Bis-saħħa tal-pijunieri tiegħu Pablo Picasso u Georges Braque, huwa rrivoluzzjona l-pittura u l-iskultura Ewropea, u ispira movimenti jixbħuh fil-qasam tal-mużika u tal-letteratura. Magħrufa bħala "Kubiżmu Analitiku", l-ewwel fergħa tal-kubiżmu kienet mhux biss radikali iżda ħalliet influwenza wkoll, bħala moviment artistiku qasir iżda sinifikanti ħafna bejn l-1907 u l-1911 fi Franza. Fit-tieni fażi tiegħu, jiġifieri l-"Kubiżmu Sintetiku" (l-użu ta' materjali sintetiċi fl-arti), il-moviment infirex u baqa' b'saħħtu sal-1919, meta l-moviment Surrealista beda jikseb il-popolarità.

L-istudjuż tal-istorja tal-arti Ingliż Douglas Cooper jiddeskrivi tliet fażijiet tal-Kubiżmu fil-ktieb seminali "The Cubist Epoch". Skont Cooper kien hemm il-"Kubiżmu tal-Bidu" (mill-1906 sal-1908) meta l-moviment nibet fl-istudji ta' Picasso u Braque; it-tieni fażi kienet il-"Kubiżmu Għoli" (mill-1909 sal-1914) li matulu Juan Gris wera ruħu bħala esponent importanti; u fl-aħħar Cooper tkellem dwar il-"Kubiżmu fit-Tard" (mill-1914 sal-1921), l-aħħar fażi tal-Kubiżmu bħala moviment radikali avangwardista  . 

Fix-xogħlijiet ta' arti kubista, l-oġġetti jitkissru, jiġu analizzati u jerġgħu jitwaħħlu taħt forma astratta - minflok juri l-oġġett minn direzzjoni waħda, l-artista juri s-suġġett minn multitudni ta' direzzjonijiet sabiex jirrappreżenta s-suġġett f'kuntest akbar. L-angoli tal-uċuħ differenti sikwit jiltaqgħu għalarrieda u għaldaqstant mhemmx sens koerenti ta' fond. Il-pjani tal-isfond u tal-oġġett jidħlu f'xulxin sabiex joħolqu spazju baxx u ambigwu, wieħed mill-karatteristiċi partikolari tal-kubiżmu.

## Konċepiment u Oriġini
Matul l-aħħar tas-seklu 19 u l-bidu tas-seklu 20, l-elite kulturali Ewropej kienu qegħdin jiskopru l-arti Afrikana, Mikroneżjana u Amerikana Indjana għall-ewwel darba. Artisti bħal Paul Gauguin, Henri Matisse u Pablo Picasso kienu affaxxinati u ispirati mill-qawwa pura u s-sempliċità fl-istili ta' dawn il-kulturi barranin. Lejn l-1906, Picasso ltaqa' ma' Matisse permezz ta' Gertrude Stein, fi żmien meta ż-żewġ artisti ma kinux ilhom li bdew jinteressaw ruħhom fil-primittiviżmu, l-iskultura Iberjana, l-arti Afrikana u l-maskri tribali Afrikani. Saru ħbieb u għedewwa fl-istess ħin u kkompetew ma' xulxin matul il-karriera tagħhom, u jista' jkun għalhekk li Picasso fl-1907 daħal f'perijodu ġdid f'xogħlu fejn kien influwenzat mill-arti Griega, Iberjana u Afrikana. Il-pitturi ta' Picasso tal-1907 ġew ikkaratterizzati bħala Protokubiżmu, bħalma jidher b'mod notevoli f*'[[Les Demoiselles d'Avignon]]*, l-anteċedenti tal-Kubiżmu.

Xi wħud jemmnu li l-għeruq tal-kubiżmu jinsabu fiż-żewġ tendenzi distinti tax-xogħol aħħari ta' Paul Cézanne: l-ewwel nett il-qsim tal-wiċċ miżbugħ f'roqgħat żgħar ta' żebgħa b'aspetti multipli, biex b'hekk jiġu enfasizzati l-ħafna modi ta' kif tħares mill-viżjoni binokulari, u t-tieni nett l-interess li kien juri fis-simplifikazzjoni tal-forom naturali billi jibdilhom f'ċilindri, sferi u koni.

## Noti u Referenzi
Gipsy.cz

**Gipsy.cz** huma grupp tal-hip hop mir-Repubblika Ċeka. Il-mużika tagħhom riċentament laħqet diversi klassifiki mużikali madwar l-Ewropa u s-segwaċi tagħhom qegħdin bil-mod il-mod jikbru. Huma daqqew fil-Festival ta' Glastonbury tal-2007. Il-grupp irrapreżenta lil pajjiżhom fil-Festival tal-Eurovision 2009 f'Moska, ir-Russja, bil-kanzunetta "Aven Romale" imma naqset li ssib post fil-finali.

## Membri

* Radoslav Banga aka Gipsy
* Vojta Lavička 
* Petr Šurmaj 
* Jan Šurmaj

## Diskografija

* **Romano Hip Hop** (2006)
** Tajsa 	 (02:49)
** Multin 	 (03:52)
** 7/8 	 (02:02)
** Romano Hip Hop 	 (02:37)
** Palikeras Tumenge 	 (03:08)
** Ne, že ne 	 (02:49)
** Jednou 	 (03:11)
** Welcome to Prague 	 (03:56)
** Bengoro Hang 	 (03:13)
** Abacus 	 (04:12)
** Načalado Godi 	 (03:00)
** Tím, čím chcete 	 (03:20)
** Mira Daje 	 (03:20)
** Muloland 	 (02:40)
** Tečka 	 (05:31)

* **Reprezent** (2008)
** Benga beating 	 (02:42)
** Barvoslepej svět 	 (03:12)
** Dokud dejchám 	 (02:57)
** Večernice 	 (03:51)
** Amen Savore 	 (03:41)
** Amenca 	 (03:15)
** Reprezent 	 (03:14)
** Na cigánské svatbe 	 (02:04)
** Love love 	 (03:49)
** Gejza Ušti 	 (02:35)
** Dobrý den 	 (03:09)
** Udělej něco! 	 (03:20)
** Vítej 	 (03:03)
** A na závěr si s námi dejte trochu té Čunárny 	 (02:15)

## Ħoloq esterni

* Sit uffiċjali
* Profil fuq Myspace
* Gipsy.cz waqt il-Festival ta' Glastonbury
Patrick Ouchène

**Patrick Ouchène** (twieled fil-5 ta' Diċembru 1966) huwa kantant Belġjan magħruf l-aktar għall-irwol prinċipali fil-grupp rockabilly li jġib l-isem ta' Runnin' Wild.

## Festival tal-Eurovision 2009

Nhar is-17 ta' Frar 2009, Ouchène ġie magħżul biex jirrapreżenta lill-Belġju fil-Eurovision tal-2009, ġewwa Moska (ir-Russja) bil-kanzunetta "*Copycat*". Nhar l-10 ta' Marzu ġiet uffiċjalizzata l-aħbar tal-parteċipazzjoni tiegħu f'isem il-Belġju u wkoll tħabbret għall-ewwel darba l-kanzuentta li kien se jipparteċipa biha. Patrick kanta f'numru 3 tal-ewwel semifinali, imma naqas li jsib post fil-finali tas-Sibt 16 ta' Mejju.

## Referenzi
Petr Elfimov

**Petr Elfimov** (bil-Bjelorussu: *Пётр Ялфімаў*, *Pyotr Yalfimaw*, bir-Russu: *Пётр Елфимов*, *Pyotr Yelfimov*) hu kantant Bjelorussu li rrapreżenta lil pajjiżu fil-Festival tal-Eurovision 2009 f'Moska, ġewwa r-Russja. Nhar id-19 ta' Jannar, 2009, hu rebaħ il-finali nazzjonali tal-Bjelorussja b'total ta' 11,475 vot permezz tal-kanzunetta rock/pop *[[Eyes That Never Lie]]*. Il-kanzunetta ħadet sehem fl-ewwel semifinali, imma minkejja li ħafna kienu dawk li rawha fost il-favoriti li tkompli f'dan il-konkors, naqset li tagħmel dan.


File:Piotr Jalfimaw 02.jpg
File:Piotr Jalfimaw 03.jpg


## Referenzi
Inga u Anush Arshakyans

**Inga u Anush Arshakyans** (bl-Armen: *Ինգա և Անուշ Արշակյաններ*) magħrufin ilkoll bħala **L-Aħwa Arshakyan**, huma żewġ kantanti u liriċisti Armeni. L-aħwa rrapreżentaw lill-Armenja fil-Festival tal-Eurovision 2009.

## Bijografija

**Anush Arshakyan** twieldet fl-24 ta' Diċembru, 1980, ġewwa Yerevan. Hi studjat u ggradwat mill-iskola tal-mużika S.Aslamazyan, mill-klassi tal-pjanu. Fl-1994 kisbet l-ewwel post tagħha u ġiet onorata bl-unur tal-udjenza fil-kompetizzjoni "Sonorous voices" li saret fil-belt ta' Omsk. F'dan il-perjodu hi bdiet tippromovi lilha nnifisha bħala kompożitur/awtur. Fl-1999, hi ddebutat bħala solista flimkien mal-Orkestra Filarmonika u l-Kor Statali tal-Armenja. Mill-2001 sal-2005 hi studjat u ggradwat mill-Konservatorju Statali ta' Yerevan.

**Inga Arshakyan** twieldet fit-18 ta' Marzu, 1982 f'Yerevan. Hi wkoll iggradwat mill-iskola tal-mużika S.Aslamazyan u mill-kulleġġ tal-mużika A.Babajanyan, mill-klassi tal-vjolin. Waqt li kienet tkompli l-istudji tagħha, hi kienet ukoll qed taħdem mal-għaqda ta' vjolinisti ta' G.Achemyan. Fl-1998, Inga ingħaqdet ma' oħtha u flimkien bdew jippromovu l-attivitajiet tagħhom. Fir-repertorji tagħhom ma kienx hemm biss dwetti, imma wkoll *[[arias]]*, fejn il-vjolin jilgħab rwol importanti.

### Festival tal-Eurovision 2009

L-Aħwa Arshakyan ġew magħżula mill-pubbliku Armen nhar il-14 ta' Frar 2009, biex jirrapreżentaw lil pajjiżhom fil-Festival tal-Eurovision 2009, bil-kanzunetta "Jan Jan".

"Il-kanzunetta tagħna għall-Eurovision hi miktuba fuq stil folk, b'elementi tal-mużika kontemporanja", stqarriet Anush Arshakyan waqt il-konferenza stampa qabel ma marru lejn Moska. Il-mużika hi komposta minn Mane Akopyan, u l-lirika hi ta' Avet Barseghyan (il-parti Armena) u ta' Vardan Zadoyan (il-parti Ingliża), b'arranġamenti ppreparati minn Ara (Murzik) Torosyan. Fi kliemha, l-għan prinċipali tagħhom hu li jirrapreżentaw il-mużika folk tal-Armenja bil-mod tagħhom. "Pajjiżi żgħar bħall-Armenja jridu dejjem ifittxu konkorsi bħall-Eurovision, biex jippreżentaw il-kultura tagħhom lid-dinja", qalet il-kantanta. "Is-suċċess fil-festival ma jiddependix biss fuq l-artisti, imma min-naħa tagħna aħna se nagħmlu ħilitna biex niksbu r-rebħa f'Moska", qalet Anush Arshakyan.

Il-kanzunetta rebħet post fil-finali tal-Eurovision tas-16 ta' Mejju wara li ħadet post mill-għaxra disponibbli mis-semifinali tat-12 ta' Mejju.

## Referenzi

## Ħoloq esterni
* Sit uffiċjali
* Bloggs fuq LiveJournal.com, Ingaanush.am, Eurovision.TV, MySpace.com
Susanne Georgi

**Susanne Jonah-Lynn Georgi** (Sjølund, 27 ta' Lulju, 1976) hi kantanta Daniża li tgħix u taħdem l-Andorra. 

Georgi bdiet il-karriera tagħha flimkien ma' oħta fid-dwett Me & My, fejn il-grupp wassal diversi kanzunetti f'xi klassifiki tal-mużika madwar l-Ewropa. Huma pparteċipaw ukoll fil-finali nazzjonali Daniża għall-Festival tal-Eurovision 2007, fejn spiċċaw fis-sitt post. Bħalissa, Georgi qed taħdem fuq ir-raba' album tagħha. 

## Eurovision 2009
Susanne irrapreżentat lill-Andorra fil-Festival tal-Eurovision 2009 f'Moska, ġewwa r-Russja bil-kanzunetta "La teva decisió (Get a Life)". Ir-riżultati fil-finali nazzjonali tal-Andorra urew li hi kisbet 47% tal-voti tal-ġurija u 66% tal-votazzjoni pubblika. Il-kanzunetta però naqset li ssib post fil-finali, wara li waqfet fis-semifinali. Susanne, barra din il-parteċipazzjoni diretta f'dan il-konkors, fil-Festival tal-Eurovision 2007 kienet ħabbret il-voti Daniżi waqt il-finali li saret f'Ħelsinki.

## Ħoloq esterni

* Susanne Georgi fuq MySpace
Achinoam Nini

**Achinoam Nini** (bl-Ebrajk: אֲחִינוֹעַם נִינִי Aẖinóʻam Nini; Tel Aviv, 23 ta' Ġunju, 1969), magħrufa iktar bl-isem professjonali, **Noa**, hi kantanta Iżraelita.

## Karriera

Imwielda f'Tel Aviv, Noa għexet minn mindu kellha sentejn sa meta kellha sbatax-il sena f'New York City, sakemm reġgħet lura l-Iżrael. Il-familja huma oriġinarjament mill-Jemen. Wara li serviet sentejn obbligatorji fl-Armata Iżraeljana. Noa tiftakar dan iż-żmien ta' konfużjoni: "kont waħdi, qalb ħafna tfajliet li kienu jitkellmu Ebrajk li jien ma kontx nifhem, konna norqdu bi xkubetta taħt is-sodda".

Fl-Iżrael tiltaqa' mat-tabib pedjatriku Asher Barak li aktar tard tiżżewwġu. Il-koppja għandhom żewġt itfal, Ayehli u Enea. F'dan l-istess żmien tibda l-karriera tagħha bħala kantana, fejn issir aktar famuża barra minn pajjiżha għan-numru kbir ta' kunċerti diretti, flimkien mal-kitarrista Gil Dor. Bħala dwett, l-istili mużikali tagħhom huma l-pop, ir-rock, il-blues, l-R&B, il-country, il-country western, il-folk, u l-mużika folk tal-Jemen u l-Italja. Noa kantant diversi kanzunetti bit-Taljan, il-Franċiż, l-Ispanjol, il-Galizjan, l-Ingliż, l-Għarbi, l-Ebrajk, it-Tajlandiż, il-Ħindu, il-Jemen Lhudi u kanzunetti folk u pop Arabiċi, kif ukoll talbiet Lhudin u Kristjani tradotti għall-Ebrajk u l-Ingliż.

Noa hi artista li tħobb tuża' l-mużika bħala strument ta' għaqda bejn popli li jinsabu f'kunflitt, partikularment fil-kwistjoni traġika tal-Lvant Nofsani. Il-kanzunetti tagħhom huma influwenzati mill-ambjent Iżraeljan, bil-kontradizzjonijiet tiegħu (bħal li jkollok l-għeruq fuq iż-żewġ naħat tal-baħar, kemm fil-pajjiż tad-diaspora, u kemm fl-Iżrael), l-uġigħ tiegħu (il-gwerra, it-terroriżmu) u l-isperanzi tiegħu.

F'Mejju 2009 irrappreżentat lill-Iżrael, flimkien mal-kantanta Għarbija-Iżraeljana Mira Awad, fl-54 edizzjoni tal-Festival tal-Eurovision, permezz tal-kanzunetta — kantata bl-Ingliż, l-Ebrajk u l-Għarbi — "There must be another way".

## Diskografija

* *Achinoam Nini and Gil Dor Live* (Lulju 1991)
* *Achinoam Nini and Gil Dor* (Settembru 1993)
* *Noa* (Marzu 1994)
* *Calling* (Mejju 1996)
* *Achinoam Nini* (April 1997)
* *Achinoam Nini & the Israel Philharmonic Orchestra* (April 1998)
* *Blue Touches Blue* (Marzu 2000)
* *First Collection* (Marzu 2001)
* *Now* (Settembru 2002)
* *Noa Gold* (Ottubru 2003)
* *Noa Live* (Ottubru 2005)
* *Genes & Jeans* (April 2008)

## Ħoloq esterni
* Sit uffiċjali
Lovebugs

**Lovebugs** huwa grupp Żvizzeru bbażat f'Bażel. Fundat fl-1992 minn Adrian Sieber, Sebastian "Baschi" Hausmann u l-battirist Julie, il-grupp sar wieħed mill-aqwa gruppi famużi u ta' suċċess ġewwa l-Iżvizzera. Fost il-kanzunetti li għamlu suċċess jinkludu "Angel Heart", "Music Makes My World Go Round", "Flavour of the Day", "Everybody Knows I Love You" u "Avalon". Lovebugs irrapreżentaw lill-Iżvizzera fil-Festival tal-Eurovision 2009 f'Moska, ġewwa r-Russja bis-silta "The Highest Heights", però ma kkwalifikawx għas-serata finali tas-16 ta' Mejju.

## Diskografija
### Albums
* 1994: Fluff 
* 1995: Tart 
* 1996: Lovebugs [CH-#44)] 
* 1997: Lovebugs (remix album) 
* 1999: Live via satellite - the radio X-Session 
* 2000: Transatlantic Flight [CH-#3] 
* 2001: Awaydays [CH-#1] 
* 2003: 13 Songs With A View [CH-#7] 
* 2005: Naked (Unplugged) [CH-#1] 
* 2006: In Every Waking Moment [CH-#1]
* 2009: The Highest Heights [CH-#2]

### Singoli
* 1994: Take Me As I Am 
* 1995: Slumber 
* 1996: Starving 
* 1996: Fantastic 
* 1996: Marilyn 
* 1996: Whirpool 
* 1996: Fingers And Thumbs
* 1998: Angel Heart [CH-#32] 
* 1999: Under My Skin [CH-#17] 
* 2000: Bitter Moon [CH-#42] 
* 2000: Wall Of Sound 
* 2001: Music Makes My World Go Round [CH-#16] 
* 2001: Coffee And Cigarettes [CH-#46] 
* 2002: Flavour Of The Day [CH-#28] 
* 2003: A Love Like Tides [CH-#63] 
* 2003: '72 
* 2005: Everybody Knows I Love You (unplugged) 
* 2005: When I See You Smile (unplugged) 
* 2005: A Love Like Tides (unplugged) 
* 2006: The Key [CH-#17] 
* 2006: Avalon (featuring Lene Marlin) [CH-#10], [NO-#13]
* 2006: Listen To The Silence 
* 2006: Back To Life 
* 2009: 21st Century Man [CH-#55] 
* 2009: The Highest Heights [CH-#74]

## Ħoloq esterni
* Sit uffiċjali
* Profil fuq MySpace
* Profil fuq laut.de
Krassimir Avramov

**Krassimir Avramov** (bil-Bulgaru: *Красимир Аврамов*; twieled fil-5 ta' Novembru 1969) huwa kantant u liriċista Bulgaru.

## Eurovision 2009

Krassimir Avramov ikkompeta fil-finali nazzjonali tal-Bulgarija biex jirrapreżenta lill-Bulgarija fil-Festival tal-Eurovision 2009. Nhar il-21 ta' Frar 2009, Avramov ħareġ rebbieħ u ntgħażel bħala l-ambaxxatur ta' pajjiżu f'dan il-konkors li kien se jsir f'Mejju f'Moska, ġewwa r-Russja, permezz tal-kanzunetta "Illusion". Madanakollu, din il-kanzunetta mis-semifinali naqset li tagħmel progress.

## Referenzi

## Ħoloq esterni
* Krassimir.com - Sit uffiċjali
Jóhanna Guðrún Jónsdóttir

**Jóhanna Guðrún Jónsdóttir**, magħrufa aħjar bħala **Yohanna** (Kopenħagen, 16 ta' Ottubru 1990) (imma trabbiet fl-Iżlanda) hi kantanta Iżlandiża li ġiet magħżula biex tieħu sehem f'isem pajjiżha fil-Festival tal-Eurovision 2009 ġewwa r-Russja bil-kanzunetta "Is It True?".

## Karriera mużikali

Jóhanna bdiet il-karriera tal-kanta fl-età ta' disa' snin u wasslet biex anke tesebixxi fi Broadway qabel ma daħlet u rebħiet il-finali nazzjonali Iżlandiża għall-Eurovision. 

Bi prestazzjoni qawwija li qanqlet ħafna ftaħir, nhar is-16 ta' Mejju Yohanna ikkwalifikat għall-finali tal-Eurovision wara li rebħet post mill-għaxra disponibbli fl-ewwel semifinali.

## Diskografija

## Referenzi

## Ħoloq esterni

* Profil fuq YouTube
* Profil fuq MySpace